Harkivi lahing (2022)

**Harkivi lahing** (ukraina keeles *Бої за Харків*) oli 2022. aasta 24. veebruaril alanud Venemaa sissetungi käigus Ukrainasse jätkuv lahingutegevus, mille eesmärk oli kehtestada kontroll Venemaa piirist 32&nbsp;km kaugusel asuva Ukraina suuruselt teise linna Harkivi üle, kuid sellest kujunes üks osa Vene-Ukraina sõja idarindest. 

## Sündmused
### 2022. aasta veebruar
Vene väed sisenesid Harkivisse 27. veebruari ennelõunal. Samal päeval puhkes lahing Harkivi 134. kooli juures, mis lõppes spetsnazi väljasuitsetamisega, mille käigus gaasitoru lõhkemisele järgnes tulekahju, mille tagajärjel suurem osa koolimajast hävis.   

Õhtuks taastasid Ukraina väed kontrolli linna üle.

### 2022. aasta märts

1. märtsil 2022 hävis Vene vägede pommitamise tagajärjel Vabaduse väljak Harkivis, hävisid ka mitmed mälestusmärgid ja elumajad, Harkivi oblastiadministratsiooni hoone hävines osaliselt. Rünnakute tagajärjel hukkus vähemalt 8 inimest, mitmed said haavata.

Raskete lahingute, õhurünnakute ja pommitamise tulemusel hävis Harkivis mitmeid objekte, linna hävitamine kestis 1. märtsi õhtutundideni. 2. märtsi õhtuks oli Vene sõjavägi kehtestanud kontrolli suurema osa üle linnast.

4. märtsil alustasid Ukraina väed vastupealetungi Harkivist Sumõ suunal; 4. märtsi seisuga oli hukkunud 188 inimest, sh vähemalt 122 tsiviilisikut ja saanud vigastada ligikaudu 290 inimest. 2022. aasta märtsi alguses taastasid Ukraina väed kontrolli Tšuhujivi üle.

27. märtsil 2022 võtsid Ukraina territoriaalkaitse üksused Harkivi lähedal asuva ning varem Venemaa Relvajõudude kätte langenud Vilhivka küla enda kontrolli alla.

### 2022. aasta aprill
15. aprillil võtsid Ukraina väed Harkivi lähedal asuva Rohani alevi enda kontrolli alla. Samas päeval pommitasid Vene väed Harkivi kobarpommidega.

28. aprillil võtsid Ukraina väed Harkivi lähedal asuva Kutuzivka küla enda kontrolli alla.

29. aprillil võttis kindralpolkovnik Oleksandr Sõrskõi juhtimisele allunud HUR MO lahinguüksus enda kontrolli alla Harkivi lähedal asunud Ruska Lozova küla.

30. aprilli 2022 seisuga oli Ukraina kontrolli all ka Harkivi lähedal asuv küla Verhnja Rohanka.

### 2022. aasta mai
2. mail 2022 võtsid Ukraina väed enda kontrolli alla Harkivist eemal asuva Starõi Saltivi alevi.

5. mail 2022 võtsid Ukraina väed enda kontrolli alla Harkivist eemal asuva Šestakove küla.

7. mail 2022 teatasid Ukraina relvajõud, et võtsid enda kontrolli alla Harkivi lähedal asuva Tsõrkunõ küla.

10. mai 2022 seisuga olid Ukraina vägede kontrolli all Harkivi oblasti asulad Tšerkaski Tõškõ, Ruski Tõškõ, Rubižne ja Bairak. 11. mai seisuga taastasid Ukraina väed kontrolli Põtomnkõki külas.

18. mail 2022 võtsid Ukraina väed enda kontrolli alla Dementijivka küla.

### 2022. aasta suvi
2022. aasta juuni alguses tabas Vene raketirünnak Harkivi 17. kooli.

11. september 2022 võtsid Ukraina väed enda kontrolli alla Ukraina-Vene piiri ääres asuva Kozatša Lopani alevi ja Hoptivka küla.

## Galerii

Building attacked by Russia in Kharkiv.jpg|Rünnakujärgne elumaja
Kharkiv_downtown_street_destroyed_by_Russian_bombardment.jpg|Tänav kesklinnas
Russian_rockets_in_Kharkiv_%2801%29.jpg|Elutoa lagi
Fire station in Kharkiv after Russian shelling, March 2022 (03).jpg|Sõjategevuses kannatada saanud tuletõrje rajatis 2022. aasta märtsis
Collecting of Russian bombs in Kharkiv 4 March 2022 (01).jpg|Ukraina Eriolukordade Riikliku Teenistuse töötajad Vene lennukipommiga 2022. aasta märtsis 


## Vaata ka
*Kraken (väeüksus)
*2. üksik eriotstarbeline brigaad ja :ru:Бой у 134-й школы (Харьков)
*Izjumi lahing (2022) 
*Kiievi lahing (2022)‎‎
*Mõkolajivi lahing

## Märkus

## Viited

## Välislingid

* George Bowden (London), Viktoriia Zhuhan (Poola) Ukraine invasion: Kharkiv residents describe intense battle to defend city. *[[BBC News]]*, 27. veebruar 2022, 18:30
* Ukraine conflict: Russia bombs Kharkiv's Freedom Square and opera house. *BBC News*, 1. märts 2022
* Sophie Williams. Our defenders were greeted with tears - Kharkiv military official. *BBC News*, 1. mai 2022
* Live  Ukraine wins battle for city of Kharkiv – reports. *BBC News*, 14. mai 2022
* Ukraine latest news: Ukrainian troops reach Russian border near Kharkiv - governor - BBC News. *BBC News*, 16. mai 2022